open-index/open-wikipedia-markdown huggingface dataset:
Yaki Kadafi

Ο **Γιάφεου Ακιγιέλε Φούλα** (9 Οκτωβρίου 1977 - 10 Νοεμβρίου 1996) γνωστός με το καλλιτεχνικό όνομα **Yaki Kadafi**, ήταν Αμερικανός ράπερ και ιδρυτής της ραπ μουσικής ομάδας *Outlawz*. Οι γονείς του Φούλα ήταν μέλη του αντικαπιταλιστικού Κόμματος Μαύρων Πανθήρων. Ήταν επίσης στενοί φίλοι με τους γονείς του Τούπακ Σακούρ, με αποτέλεσμα τα δυο παιδιά να γνωριστούν και να παραμείνουν φίλοι μέχρι το 1996, όταν δολοφονήθηκαν και οι δύο.

## Ανήλικη ζωή
Ο Φούλα γεννήθηκε στο Μπρονξ της Νέας Υόρκης. Όταν ο Φούλα ήταν τεσσάρων ετών, ο πατέρας του συνελήφθη και κατηγορήθηκε για απειλές, για απόπειρα δολοφονίας, για βοήθεια δραπέτευσης κρατουμένου από τη φυλακή και βίαιη κλοπή τεθωρακισμένου φορτηγού. Ο Γιάφεου και τα επτά αδέλφια του μεγάλωσαν με τη μητέρα τους, της οποίας υιοθέτησαν το επώνυμο.

## Καριέρα
Το 1994, ο Φούλα γνώρισε έναν παιδικό του φίλο, τον Μούταχ "Ναπολέοντα" Μπέαλε στον Τούπακ Σακούρ και οι τρεις δημιούργησαν το *Dramacydal*, ένα ραπ γκρουπ. Ο Γιάφεου, μόλις 16 ετών, πήρε το ψευδώνυμο *Young Hollywood*. Η ομάδα ηχογράφησε το άλμπουμ *Me Against the World*. 

Όταν ο Τούπακ βρισκόταν στη φυλακή το 1995 με κατηγορίες για σεξουαλική επίθεση, ο Καντάφι τον επισκεπτόταν καθημερινά. Σε μία από αυτές τις επισκέψεις, οι δύο τους αποφάσισαν να σχηματίσουν την ομάδα ραπ *Outlawz,* η οποία έφερε πολλά μέλη πίσω από τις προηγούμενες ομάδες τους. Την ίδια χρονιά, όταν ο Τούπακ πήρε εξιτήριο από την φυλακή, ο Καντάφι συναντήθηκε μαζί του για να υπογράψει με την δισκογραφική εταιρία *Death Row*. Πήρε μέρος σε τρία τραγούδια στο άλμπουμ *All Eyez on Me* του Τούπακ. Ο Φούλα άρχισε να εμφανίζεται δημόσια, σε μουσικά βίντεο μαζί με τον Τούπακ, καθώς και να εμφανίζεται μαζί του στην σκηνή. 

Στις 13 Σεπτεμβρίου 1996, ο Τούπακ πέθανε στο νοσοκομείο από εσωτερική αιμορραγία, αφού πυροβολήθηκε 5 φορές στις 7 Σεπτεμβρίου, ενώ βρισκόταν στην θέση του συνοδηγού σε ένα αυτοκίνητο BMW. Ο Καντάφι βρισκόταν στο αυτοκίνητο ακριβώς πίσω από τον Τούπακ και ισχυρίστηκε ότι είδε από ποιον πυροβολήθηκε μέσα από ένα λευκό Cadillac.

## Θάνατος
Στις 10 Νοεμβρίου 1996, δύο μήνες μετά το θάνατο του Τούπακ, ο Καντάφι βρέθηκε νεκρός σε μια πολυκατοικία στο Νιου Τζέρσεϊ. Σύμφωνα με εφημερίδα του Λας Βέγκας, ο Φούλα δολοφονήθηκε από τον ξάδερφο του Μούταχ, Roddy Bealem, ο οποίος αργότερα παραδόθηκε στην αστυνομία. Δήλωσε ότι δεν το έκανε εσκεμμένα και υπηρέτησε στη φυλακή περίπου 7 χρόνια.

## Δισκογραφία (με τους Outlawz)
# Still I Rise (with 2Pac) (1999)
# Ride wit Us or Collide wit Us (2000)
# Novakane (2001)
# Neva Surrenda (2002)
# Outlaw 4 Life: 2005 A.P. (2005)
# We Want In: The Street LP (2008)
# Perfect Timing (2011)
# Livin' Legendz (2016)
# #LastOnezLeft (2017)
# One Nation (2021)

## Δείτε επίσης
*Τούπακ Σακούρ

## Παραπομπές


Κατηγορία:Αμερικανοί ράπερ
Κατηγορία:Δολοφονηθέντες μουσικοί
Μάριο Κασάρ

Ο **Μάριο Κασάρ** (αραβικά:قصار) , γενν. 10 Οκτωβρίου 1951) είναι Λιβανέζος κινηματογραφικός παραγωγός και συνιδρυτής της πτωχεύμενης εταιρίας παραγωγής ταινίων Carolco Pictures.

Γεννημένος στην Βηρυτό το 1951, ο Κασάρ είναι λιβανικής και ιταλικής καταγωγής.

Όπως και εκείνος, έτσι και ο πατέρας του ήταν επίσης ένας ανεξάρτητος παραγωγός ταινίων.

Σε ηλικία 15 ετών, ο Κασάρ είχε αγοράσει αρκετά δικαιώματα από Ιταλικές και Γαλλικές ταινίες για την διανομή τους στην Άπω Ανατολή.

## Η Carolco Pictures
Το 1975 στο Φεστιβάλ των Καννών ο Κασάρ γνώρισε τον Άντριου Βάζνα, έναν Ουγγρό-Αμερικάνο παραγωγό ταινίών, όπου έναν χρόνο αργότερα θα ιδρύσουν μαζί την εταιρία παραγωγής Carolco Pictures, αρχικά με έδρα τον Παναμά και κατόπιν το Λος Άντζελες, όπου και ο Κασάρ θα εγκατασταθεί μόνιμα.

Η πρώτη τους ταινία που χρηματοδότησαν και ανελάβαν και την διανομή τηςήταν η ιταλική Σικελικός Σταυρός το 1976 με πρωταγωνιστή τον Ρότζερ Μουρ.

Στις αρχές της δεκαετίας του 1980 θα αγοράσουν τα δικαιώματα της νουβέλας "Πρώτο Αίμα" του Ντέιβιντ Μόρελι από την Warner Bros. για 383.000 δολάρια.
Ο Κασάρ με τον Βάζνα επελέξαν για τον ρόλο του Τζων Ράμπο, τον Σιλβέστερ Σταλόνε λόγω μιας προηγούμενης συνεργασίας που είχαν και θεωρώντας ότι θα τους εξασφάλιζε την απαιτούμενη επένδυση. 
Το αποτέλεσμα ήταν η ταινία να έχει μεγάλη εμπορική επιτυχία τον Οκτώβριο του 1982, με εισπράξεις 125 εκατομμύριων δολάριων, κάνοντας την Carolco μια από τις μεγάλες εταιρείες παραγωγής του Χόλυγουντ την δεκαετία του 1980.

Κατά τη δεκαετία του 1990 ο Κασάρ με τον Βάζνα θα συνεχίσουν να επενδύουν σε μεγάλες επιτυχίες, όπως το Βασικό ένστικτο του Πολ Βερχόφεν με πρωταγωνιστή τον Μάικλ Ντάγκλας και την Ολική Επαναφορά με πρωταγωνιστή τον Άρνολντ Σβαρτσενέγκερ.

Την δεκαετία του 1990, επίσης, η Carolco αντιμετώπισε οικονομικά προβλήματα, λόγω αστόχων επενδύσεων σε ταινίες χωρίς εμπορική επιτυχία, οδηγόντας τον Μάριο Κασάρ και τον Άντριου Βάζνα στην απόφαση να δηλώσουν την πτωχεύση της Carolco.

## Φιλμογραφία
**[[The Changeling]]* (1980)
**[[Escape to Victory]]* (1981)
**[[The Amateur]]* (1981)
**[[Superstition]]* (1982)
**[[Ράμπο: Το πρώτο αίμα]]* (1982)
**[[Ράμπο ΙΙ: Η Αποστολή]]* (1985)
**[[Angel Heart]]* (1987)
**[[Extreme Prejudice]]* (1987)
**[[Rambo III]]* (1988)
**[[Red Heat]]* (1988)
**[[DeepStar Six]]* (1989)
**[[Johnny Handsome]]* (1989)
**[[Mountains of the Moon]]* (1990)
**[[Total Recall]]* (1990)
**[[Air America]]* (1990)
**[[Repossessed]]* (1990)
**[[Narrow Margin]]* (1990)
**[[Jacob's Ladder]]* (1990)
**[[L.A. Story]]* (1991)
**[[The Doors]]* (1991)
**[[Terminator 2: Judgment Day]]* (1991)
**[[Rambling Rose]]* (1991)
**[[Light Sleeper]]* (1992)
**[[Βασικό ένστικτο]]* (1992)
**[[Universal Soldier]]* (1992)
**[[Chaplin]]* (1992)
**[[Cliffhanger]]* (1993)
**[[Heaven & Earth]]* (1993)
**[[Stargate]]* (1994)
**[[Last of the Dogmen]]* (1995)
**[[Showgirls]]* (1995)
**[[Cutthroat Island]]* (1995)
**[[Lolita]]* (1997)
**[[I Spy]]* (2002)**[[Terminator 3: Rise of the Machines]]* (2003)
**[[Βασικό ένστικτο 2]]* (2006)
*** (2008-2009)
**[[Terminator Salvation]]* (2009)

## Παραπομπές


## Εξωτερικοί σύνδεσμοι
* Ο 

Κατηγορία:Λιβανέζοι παραγωγοί ταινίων
Legacies

Το ***Legacies*** είναι αμερικανική τηλεοπτική σειρά, η οποία έκανε πρεμιέρα στο κανάλι The CW στις 25 Οκτωβρίου 2018. Αποτελεί spin-off της τηλεοπτικής σειράς *[[The Originals]]*. Η Ντανιέλ Ρόουζ Ράσελ πρωταγωνιστεί ως η 17χρονη Χόουπ Μάικλσον, συνεχίζοντας το ρόλο που είχε στον πέμπτο και τελευταίο κύκλο του *[[The Originals]]*. Ενώ ο Ματ Ντέιβις επαναλαμβάνει το ρόλο του ως Αλάρικ Σάλτζμαν από το *[[The Vampire Diaries]]*.

Στις 31 Ιανουαρίου 2019 ανανεώθηκε από το The CW για δεύτερο κύκλο.

## Επισκόπηση

## Ηθοποιοί και χαρακτήρες

## Παραπομπές


## Εξωτερικοί σύνδεσμοι
* *[http://www.cwtv.com/shows/legacies/ Επίσημη ιστοσελίδα]
* *''Legacies'' στην IMDb

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές των CBS Television Studios
Κατηγορία:The Vampire Diaries
Κατηγορία:Τηλεοπτικές σειρές του The CW
Κατηγορία:The Originals
Ελ Ελικόιντε

Το **Ελ Ελικόιντε** (**El Helicoide**) είναι ένα κτίριο στο Καράκας, στη Βενεζουέλα, στο οποίο στεγάζεται η Μπολιβαριανή Εθνική Υπηρεσία Πληροφοριών (Bolivarian National Intelligence Service -SEBIN) ενώ υπάρχουν και φυλακές, όπου κρατούνται και πολιτικοί κρατούμενοι. Οι φυλακές στο Ελ Ελικόιντε είναι διαβόητες λόγω των πολύ κακών συνθηκών διαβίωσης και των βασανιστηρίων που υφίσταται οι πολιτικοί κρατούμενοι.

Η συνολική του έκταση είναι 101,940 τ.μ., εκ των οποίων δομημένα είναι τα 77,748 τ.μ. Ξεκίνησε να κατασκευάζεται το 1956 από ιδιωτική εταιρία σε σχέδια των αρχιτεκτόνων Pedro Neuberger, Dirk Bornhorst και Jorge Romero Gutiérrez. Επρόκειτο να στεγάσει μεταξύ άλλων 300 μικρά μαγαζιά  και ένα 5αστερο ξενοδοχείο. Επίσης προκειμένου να ανεβαίνουν τα αυτοκίνητα στα υψηλότερα επίπεδα του κτιρίου είχε κατασκευαστεί διάδρομος 4 χιλ. γύρω γύρω στο κτίριο.

Μέχρι το 1961 είχε ολοκληρωθεί η βασική κατασκευή όμως στη συνέχεια οι εργασίες σταμάτησαν λόγω οικονομικών προβλημάτων. Στα μέσα της δεκαετίας του εξήντα ξεκίνησαν εκ νέου οι εργασίες προκειμένου να ολοκληρωθεί το έργο αλλά μέχρι το 1982 μόνο ο τρούλος με την κορυφή από αλουμίνιο είχε κατασκευαστεί. Από το 1984 κάποιες κρατικές υπηρεσίες άρχισαν να εγκαθίστανται στο κτίριο εκ των οποίων η πιο σημαντική ήταν η Διεύθυνση Ασφαλείας και Πρόληψης (Directorate of Intelligence and Prevention Services (DISIP). Το κτίριο έπαθε μεγάλες ζημιές από μια βόμβα κατά την απόπειρα πραξικοπήματος το 1992. Από το 2010 τμήμα του κτιρίου χρησιμοποιείται ως έδρα του National Experimental Security University (UNES), στο οποίο παρέχεται εκπαίδευση στους αστυνομικούς και τις δυνάμεις ασφαλείας της χώρας.

Με την αύξηση των αντιδράσεων ενάντια στο καθεστώς του Νίκολας Μαδούρο, διάφοροι χώροι στο Ελ Ελικόιντε μετατράπηκαν σε φυλακές όπου κρατείται και υφίσταται βασανιστήρια μεγάλος αριθμός πολιτικών κρατουμένων. Στις 16 Μαΐου 2018 στο Ελ Ελικόιντε πραγματοποιήθηκε εξέγερση των κρατουμένων την οποία οι αρχές κατέστειλαν χρησιμοποιώντας δακρυγόνα και πυρά κατά των εξεγερμένων.

## Παραπομπές


## Εξωτερικός σύνδεσμος
*https://el-helicoide.pilots.bbcconnectedstudio.co.uk/en/index.html

Κατηγορία:Φυλακές
Κατηγορία:Βενεζουέλα
Λέρικος

Ο **Λέρικος** είναι παραδοσιακός ελληνικός χορός, που χορεύεται σε κύκλο. Οι χορευτές κρατούν τα χέρια στο επίπεδο των ώμων και χορεύουν αριστερόστροφα.

## Δείτε επίσης

* Ελληνική μουσική 
* Ελληνικοί χοροί 
* Σούστα 
* Ελληνική παραδοσιακή μουσική 
* Πεντοζάλης 
* Συρτός

## Παραπομπές


## Εξωτερικοί σύνδεσμοι
* Βίντεο Google από lerikos 

Κατηγορία:Ελληνικοί χοροί
Κατηγορία:Χοροί των νησιών του Αιγαίου Πελάγους
Κάδος ανακύκλωσης

δεξιά|μικρογραφία|Μπλε κάδος ανακύκλωσης που χρησιμοποιείται στην Ελλάδα.
[δεξιά|μικρογραφία| Σταθμός ανακύκλωσης στην [Οξφόρδη της Αγγλίας.]]
[μικρογραφία| Κάδος ανακύκλωσης για γυαλί κοντά στο [Ζάανσταντ.]]
Ένας **κάδος ανακύκλωσης** είναι ένας κάδος αποκομιδής απορριμμάτων, ο οποίος χρησιμοποιείται για τη συγκράτηση ανακυκλώσιμων υλικών, ώστε να μεταφερθούν σε κέντρα ανακύκλωσης. Οι κάδοι ανακύκλωσης υπάρχουν σε διάφορα μεγέθη, για χρήση εντός και εκτός των σπιτιών, των γραφείων και των μεγάλων δημόσιων εγκαταστάσεων. Τα ξεχωριστά δοχεία συχνά παρέχονται για χαρτί, τσίγκινα ή αλουμινένια κουτάκια και γυάλινα ή πλαστικά μπουκάλια.

Πολλοί κάδοι ανακύκλωσης σχεδιάζονται για να είναι εύκολα αναγνωρίσιμοι και ζωγραφίζονται με συνθήματα που προωθούν την ανακύκλωση σε μπλε ή πράσινο φόντο, μαζί με το παγκόσμιο σύμβολο της ανακύκλωσης. Άλλοι είναι σκόπιμα διακριτικοί. Οι κάδοι έχουν μερικές φορές διαφορετικά χρώματα, έτσι ώστε ο χρήστης να μπορεί να διαφοροποιήσει τους τύπους των υλικών που πρόκειται να τοποθετήσει σε αυτούς. Αν και δεν υπάρχει παγκόσμιο πρότυπο, το μπλε χρώμα χρησιμοποιείται συνήθως για να υποδείξει ότι ο κάδος είναι για ανακύκλωση.

Οι κάδοι ή δοχεία ανακύκλωσης είναι ένα κοινό στοιχείο των δημοτικών προγραμμάτων αποκομιδής υλικών, τα οποία συχνά διανέμουν τους κάδους για να ενθαρρύνουν τη συμμετοχή.

## Εικόνες

Αρχείο:Envyrozone.jpg|Διαφημιστικός κάδος ανακύκλωσης στο Τορόντο
Αρχείο:Waseda University recycling bins 20080625.jpg|Ιαπωνία
Αρχείο:Recycling bins Timisoara.jpg|Τιμισοάρα, Ρουμανία
Αρχείο:Barcelona recycling bins.jpg|Κάδοι ανακύκλωσης (από αριστερά προς τα δεξιά), για χαρτί, γυαλί και πλαστικό. Βαρκελώνη, Ισπανία
Αρχείο:Construction Recycling Bin.jpg|Κάδος ανακύκλωσης που χρησιμοποιήθηκε κατά την κατασκευή της Pyburn Mews. Μασαχουσέτη, ΗΠΑ
Αρχείο:Recycling bin Lausanne mp3h7759.jpg|Διαχωρισμένο δοχείο ανακύκλωσης στη Λωζάνη της Ελβετίας
Αρχείο:Recycling bins Remondis.jpg|Διαχωρισμένοι κάδοι ανακύκλωσης στην Πολωνία
Αρχείο:Recycling bin bottles&cans.jpg|Κάδος ανακύκλωσης για φιάλες και δοχεία στη Βόρεια Καλιφόρνια, ΗΠΑ
Αρχείο:Recycling bins Slovenia.JPG|Σλοβενία
Αρχείο:Dunedin recycling bins 2008.jpg|Μπλε κάδοι οικιακής χρήσης στο *Dunedin* της Νέας Ζηλανδίας
Αρχείο:Palo Alto blue recycling bins.JPG|Κάδοι ανακύκλωσης που χρησιμοποιούνται στο Πάλο Άλτο, Ηνωμένες Πολιτείες
Αρχείο:PRwcykl023.jpg|Κάδος ανακύκλωσης πλαστικών φιαλών στο Τελ Αβίβ του Ισραήλ
Αρχείο:Centauri - Food Waste - Lid Opening.jpg|Κάδος αποβλήτων τροφίμων Alpha Centauri
Αρχείο:Centauri - General Waste - Rect Opening.jpg|Γενικός κάδος αποβλήτων Alpha Centauri
Αρχείο:Centauri - Paper - Slot Opening.jpg|Κάδος Χαρτιού Alpha Centauri
Αρχείο:Centauri - Plastic - Round Opening.jpg|Κάδος πλαστικών Alpha Centauri


## Παραπομπές


Κατηγορία:Ανακύκλωση
Χουάν Μιγκέλ Ετσεβαρία

Ο **Χουάν Μιγκέλ Ετσεβαρία** (γενν. 11 Αυγούστου 1998) είναι Κουβανός αθλητής του στίβου που ειδικεύεται στο άλμα εις μήκος. Κατέκτησε το χρυσό μετάλλιο στο Παγκόσμιο Πρωτάθλημα Κλειστού Στίβου 2018 στο Μπέρμιγχαμ. Συμμετείχε στο Παγκόσμιο Πρωτάθλημα Στίβου 2017, χωρίς να περάσει στον τελικό. Είναι αργυρός Ολυμπιονίκης της 32ης Ολυμπιάδας στο άλμα εις μήκος, πίσω από τον Μίλτο Τεντόγλου.

## Ατομικά ρεκόρ

* Ανοιχτός στίβος: 8,68 μ. (Μπαντ Λανγκενσάλζα 2018), 
* Κλειστός στίβος: 8,46 μ. (Μπέρμιγχαμ 2018)

## Παραπομπές


Κατηγορία:Κουβανοί αθλητές του στίβου
Κατηγορία:Άλτες του μήκους
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αργυροί Ολυμπιονίκες του στίβου
Κατηγορία:Νικητές Diamond League
Άκακος

Ο **Άκακος**, στην ελληνική μυθολογία, ήταν βασιλιάς του Ακακασίου στην Αρκαδία, ο γιος του Λυκάονα, και ο θετός πατέρας του βρέφους Ερμή.

Η Μαία γέννησε τον Ερμή την αυγή σε μια ιερή σπηλιά στο όρος Κυλλήνη στην Αρκαδία, και ανατράφηκε από τον Άκακο. Θεωρήθηκε ότι ήταν ο ιδρυτής της αρκαδικής πόλης Ακακήσιον όπου ήταν βασιλιάς.

## Παραπομπές


Κατηγορία:Μυθικοί βασιλείς της Αρκαδίας
Αλίφηρος

Ο **Αλίφηρος** ήταν ένας από τους γιους του Λυκάονα στην ελληνική μυθολογία. Είχε σκοτωθεί, μαζί με τους αδελφούς του, από αστραπή, για την αναίδειά του. Η πόλη Αλίφειρα στην Ελλάδα παραδοσιακά θεωρείτο ότι ιδρύθηκε από αυτόν τον Αλίφηρο, και ότι πήρε το όνομά της από αυτόν.

## Παραπομπές


Κατηγορία:Μυθολογία της αρχαίας Αρκαδίας
Κατηγορία:Επώνυμοι ήρωες της ελληνικής μυθολογίας
Ρούντολφ Ντάσλερ

Ο **Ρούντολφ "Ρούντι" Ντάσλερ** (26 Μαρτίου 1898 στο Χέρτσογκεναουραχ, Γερμανία - 27 Οκτωβρίου 1974 στο Χέρτσογκεναουραχ) ήταν ο Γερμανός ιδρυτής της εταιρείας Puma και ο μεγαλύτερος αδελφός του ιδρυτή της Adidas Άντολφ "Άντι" Ντάσλερ. Οι αδελφοί ήταν συνεργάτες σε μια εταιρεία υποδημάτων που ίδρυσε ο Άντι, τη ***Gebrüder Dassler Schuhfabrik*** (Εταιρεία Παπουτσιών Αδελφών Ντάσλερ). Ο Ρούντι εντάχθηκε το 1924, ωστόσο οι αδελφοί έγιναν αντίπαλοι μετά τον Β΄ Παγκόσμιο Πόλεμο και ξεκίνησαν τις δικές τους επιχειρήσεις το 1948  

Αρχικά ονόμασε τη νέα εταιρεία "Ruda" (***Ru***dolf ***Da***ssler), η οποία μετονομάστηκε σύντομα σε Puma. Η Puma είναι η λέξη για το πούμα στα Κέτσουα, και από εκεί εισήλθε στα γερμανικά καθώς και σε άλλες γλώσσες.

## Ζωή
Ο αδελφός του Άντολφ Ντάσλερ άρχισε να παράγει αθλητικά παπούτσια στην κουζίνα της μητέρας του μετά την επιστροφή του από τον Α΄ Παγκόσμιο Πόλεμο. Ο πατέρας του Κρίστοφ, ο οποίος εργαζόταν σε ένα εργοστάσιο υποδημάτων, και οι αδελφοί Τσίχλαϊν, που παρήγαγαν τις χειροποίητες καρφίτσες στο μαγαζί του σιδηρουργού, υποστήριξε τον Άντολφ για να ξεκινήσει τη δική του επιχείρηση. Το 1924, ο Ρούντολφ προσχώρησε στην επιχείρηση, η οποία μετονομάστηκε σε Gebrüder Dassler Schuhfabrik (Εργοστάσιο Παπουτσιών Αδελφών Ντάσλερ). Ο Ρούντολφ ήταν γνωστός ως «Μπόμπι» επειδή αυτός ήταν ο μόνος ήχος που θα μπορούσε να πει για τα τρία πρώτα χρόνια της ζωής του.    

Με την άνοδο του Αδόλφου Χίτλερ στη δεκαετία του 1930, αμφότεροι οι αδελφοί Ντάσλερ εντάχθηκαν στο Ναζιστικό Κόμμα, με τον Ρούντολφ να θεωρείται ως ο πιο ένθερμος Εθνικοσοσιαλιστής. 

Κατά τη διάρκεια του πολέμου, το αυξανόμενο ρήγμα ανάμεσα στους αδελφούς κορυφώθηκε μετά από μια βομβιστική επίθεση των συμμάχων το 1943 όταν ο Άντι και η σύζυγός του αναρριχήθηκαν σε ένα καταφύγιο βόμβας που ο Ρούντολφ και η οικογένειά του ήδη βρίσκονταν. Ο Άντι είπε «Οι βρώμικοι μπάσταρδοι επιστρέφουν ξανά», προφανώς αναφερόμενος στα συμμαχικά πολεμικά αεροπλάνα, αλλά ο Ρούντολφ ήταν πεπεισμένος ότι ο αδελφός του εννοούσε αυτόν και την οικογένειά του. Ο Ρούντολφ, κατά την σύλληψή του από αμερικανικά στρατεύματα, θεωρήθηκε ύποπτος για συμμετοχή στην SS, πληροφορία που υποτίθεται ότι παρείχε ο Άντολφ. 

Υπό την καθοδήγησή του, η Puma παρέμεινε μια μικρή επαρχιακή εταιρεία. Μόνο υπό την καθοδήγηση του γιου του Άρμιν έγινε η παγκοσμίως γνωστή εταιρεία, ενώ η φήμη της συνεχίζει μέχρι σήμερα.

## Θάνατος
Ο Ρούντι Ντάσλερ πέθανε στις 27 Οκτωβρίου του 1974 από καρκίνο του πνεύμονα στην ηλικία των 76 ετών.  

## Παραπομπές


Κατηγορία:Μέλη του Ναζιστικού Κόμματος
Παλαιολόγος Κορνάρο

Ο **Παλαιολόγος Κορνάρο ντελ Καρπάσο** ήταν πολίτης της Δημοκρατίας του Αγίου Μάρκου με μεικτή καταγωγή εκ θηλυγονίας από τους Παλαιολόγους, έζησε τον 16ο αιώνα την περίοδο ενετοκρατίας της Κύπρου.

Ο Παλαιολόγος ήταν γιος του Γοδεφρείδου Κορνάρου (Giofredo (Zuffre) Cornaro del Carpasso) και της Παλαιολογίνας, αγνώστου μικρού ονόματος. Ο πατέρας του ήταν φεουδάρχης στο Ριζοκάρπασο, ήταν από τους υπερασπιστές της Λευκωσίας κατά την οθωμανική πολιορκία του 1570, η μητέρα του ήταν κάποια Παλαιολογίνα από τον κλάδο της οικογένειας στο Δεσποτάτο του Μυστρά, έχοντας μετοικήσει από την Κωνσταντινούπολη στην Πελοπόννησο κι έπειτα στην Κύπρο που είχαν δημιουργήσει δύο κλάδους. Κατά την ίδια πολιορκία έχασε τον πατέρα του κι έναν αδελφό του. 

Κατά την Οθωμανική κατάκτηση της Κύπρου αιχμαλωτίστηκε και απελευθερώθηκε αργότερα όπου έζησε στο φέουδο της οικογένειας στο Ριζοκάρπασο, υπό Οθωμανική κυριαρχία ποια. Μετοίκησε στην Κρήτη όπου βρισκόταν υπό ενετική κυριαρχία και εκεί διορίσθηκε διοικητής στρατιωτικού τμήματος στο Ρέθυμνο.΄

## Παραπομπές


Παλαιολογος
Κατηγορία:Ενετοκρατία στην Κύπρο
Κατηγορία:Οικογένεια Κορνάρο της Κύπρου
Παλαιολογος
Κάνηθος

Στην ελληνική μυθολογία, το όνομα **Κάνηθος** μπορεί να αναφέρεται σε:

*Κάνηθος, ένας από τους γιους του Λυκάονα.
*Κάνηθος, γιος του Ευβοϊκού Άβαντα και πατέρας του Αργοναύτη Κάνθου, καθώς και τοπωνύμιο ενός βουνού κοντά στη Χαλκίδα.
*Κάνηθος, πατέρας του ληστή Σκίρωνα ή Σίνι από την Ηνιόχη. Μπορεί να είναι ή και όχι ο ίδιος με τον προηγούμενο.

## Σημειώσεις


Κατηγορία:Αποσαφηνίσεις ονομάτων
Βουκολίων

Στην ελληνική μυθολογία, ο **Βουκολίων** ήταν ο μεγαλύτερος, αλλά εξώγαμος, γιος του Τρώα βασιλιά Λαομέδωνα και της νύμφης Καλύβης. Η σύζυγός του ήταν η ναϊάδα Αβαρβαρέα, και είχαν τουλάχιστον δύο γιους, τον Αίσηπο και τον Πήδασο. Ο Αίσηπος και ο Πήδασος συμμετείχαν στον Τρωικό Πόλεμο, και η οικογένεια αναφέρεται στην Ιλιάδα, Βιβλίο VI. Σύμφωνα με τον Τζέτζη, ο Βουκολίων και η Αβαρβαρέα ήταν οι γονείς του Τρώα ήρωα Εύφορβου που ήταν γνωστός και ως ο γιος του Πάνθοου και του Φρόντι.

## Παραπομπές


Κατηγορία:Πρόσωπα της ελληνικής μυθολογίας
Ιβάν Ασέν Δ΄

O **Ιβάν Ασέν Δ΄**, (, π. 1326 - 1349) από τον Οίκο του Σρατσίμιρ ήταν πρίγκιπας της Βουλγαρίας.

## Βιογραφία
Ήταν ο τρίτος γιος του Ιβάν-Αλεξάνδρου και της πρώτης συζύγου του Θεοδώρας, κόρης του Μπασάραμπ Α΄ βοεβόδα της Βλαχίας.

Λίγα είναι γνωστά γι' αυτόν. Το 1349 αυτός και ο στρατός τού πατέρα του αντιμετώπισε μία μεγάλη στρατιωτική δύναμη 20.000 Οθωμανών υπό τις διαταγές του Σουλεϊμάν, πρωτότοκου γιου του Ορχάν. Η άγρια συμπλοκή μεταξύ των δύο στρατών έλαβε μέρος στη περιοχή γύρω από τη Σόφια. Σύμφωνα με το Ανώνυμο Βουλγαρικό χρονικό "οι Τούρκοι σκότωσαν τον Ιβάν-Ασέν και έναν μεγάλο αριθμό Βουλγάρων"· σύμφωνα με Οθωμανικά χρονικά "πολλοί γενίτσαροι απωλέσθηκαν" στη μάχη. Αυτό δείχνει, ότι η μάχη προξένησε πολλά θύματα και από τις δύο πλευρές και πως ο Ιβάν-Ασέν έπεσε πολεμώντας γενναία για τη χώρα του. Φαίνεται πως παρά τις μεγάλες απώλειες, οι Βούλγαροι απώθησαν τον εχθρό, καθώς η επόμενη καταγεγραμμένη Οθωμανική εισβολή συνέβη 6 έτη μετά, το 1355 στη μάχη του Ιχτίμαν. Εκεί οι Τούρκοι σκότωσαν τον διάδοχο Μιχαήλ Ασέν Δ΄, μεγαλύτερο αδελφό του Ιβάν-Ασέν.

## Οικογένεια
Νυμφεύτηκε μία πριγκίπισσα της Βλαχίας και απέκτησε δύο κόρες.

## Αναφορές

## Πηγές
* 

Κατηγορία:Οίκος του Σρατσιμίρ
Κάψαλα Άρτας

Τα **Κάψαλα** είναι οικισμός της Ηπείρου στην Περιφερειακή Ενότητα Άρτας.

## Γενικά στοιχεία
Τα Κάψαλα βρίσκονται στα όρια με την Περιφερειακή Ενότητα Τρικάλων σε υψόμετρο περίπου 800 μέτρων σε περιοχή με πυκνή βλάστηση από πλατάνια. Απέχει περίπου 74 χιλιόμετρα ΒΑ. από την Άρτα και 15 χιλιόμετρα ανατολικά από το Βουργαρέλι (έδρα του δήμου). Απάνω από το χωριό υψώνονται οι απότομες κορυφές των Τζουμέρκων. Λίγα χιλιόμετρα κάτω και ανατολικά του χωριού είναι η κοιλάδα του Αχελώου. Πάνω από το χωριό υψώνονται οι βουνοκορφές της νότιας Πίνδου Περδικόβρυση (υψόμετρο 1.508 μ.) και Πέρα Περδικόβρυση (1.376 μ.) Συνορεύει με τα χωριά Αθαμάνιο Άρτας (Δ.-ΝΔ.), το Σκαρπάρι Άρτας (Β.) και το Μυρόφυλλο Τρικάλων (ΝΔ.).

Αναφέρεται επίσημα το 1912 στο ΦΕΚ 254Α - 25/08/1912 να προσαρτάται στην τότε κοινότητα Μήγερι (σημερινό Τετράκωμο) και το 1929 στο ΦΕΚ 230Α - 13/07/1929 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Παναγία και τα Τερπνά αποτελούν την Κοινότητα Καψάλων, που ανήκει στη Δημοτική Ενότητα Αθαμανίας του Δήμου Κεντρικών Τζουμέρκων και σύμφωνα με την απογραφή του 2011 έχει πληθυσμό 24 κατοίκους.

## Παραπομπές


Κατηγορία:Δήμος Κεντρικών Τζουμέρκων
Κατηγορία:Χωριά της περιφερειακής ενότητας Άρτας
Περιφερειακή Οδός Ιωαννίνων

Η **Περιφερειακή Οδός Ιωαννίνων** είναι εθνική οδός στα Ιωάννινα που παρακάμπτει δυτικά την πόλη των Ιωαννίνων. Ξεκινάει από την Εθνική Οδό 5 και τελειώνει στην Εθνική Οδό 20.

## Διαδρομή
Ο δρόμος ξεκινάει στο Αθλητικό Κέντρο Ιωαννίνων (Πανηπειρωτικό Στάδιο) στα νότια των Ιωαννίνων από την Εθνική Οδό 5 προς τα δυτικά. Διασταυρώνεται με την Εθνική Οδό 6 και τελειώνει στο αεροδρόμιο των Ιωαννίνων σε διασταύρωση με την Εθνική Οδό 20. Το μήκος της οδού είναι περίπου 11 χιλιόμετρα. Στο βόρειο τμήμα της διέρχεται από μία σήραγγα μήκους 400 μέτρων.

## Χαρακτηριστικά δρόμου
Ο δρόμος είναι εθνική οδός με μια λωρίδα ανά κατεύθυνσή. Το όριο ταχύτητας είναι 90 χιλιόμετρα.

## Κατάλογος κόμβων

Κατηγορία:Εθνικές Οδοί της Ελλάδας
Ιβάν Ασέν Ε΄

Ο **Ιβάν Ασέν Ε΄**, (,  απεβ. 1388) από τον Οίκο του Σρατσιμίρ ήταν πρίγκιπας της Βουλγαρίας.

## Βιογραφία
Ήταν ο δευτερότοκος γιος του Ιβάν-Αλεξάνδρου της Βουλγαρίας και της δεύτερης συζύγου του Σάρας (Θεοδώρας). Μάλλον έλαβε το όνομα του μεγαλύτερου αδελφού του Ιβάν Ασέν Δ΄, που είχε αποβιώσει το 1349 στη μάχη εναντίον των Οθωμανών, κοντά στο Ιχτίμαν ή τη Σόφια.

Ο πατέρας του βασίλευσε το διάστημα 1331-71. Μαζί με αυτόν και τον μικρότερο αδελφό του Ιβάν Σισμάν, ο Ιβάν-Ασέν προήδρευσε στις εκκλησιαστικές συνόδους στο Τάρνοβο, που έγιναν στα τέλη της δεκαετίας του 1360.

Στην επιτύμβια επιγραφή του που παραγγέλθηκε από την Κυρά Μαρία -σύζυγο του Ιβάν-Σισμάν- είναι γραμμένο, ότι ετάφη το 1388, αφού σκοτώθηκε από τους Τούρκους. Εκεί αναφέρεται, πως ήταν σε κίνδυνο "να εκπέσει από τη χάρη της πίστης", που σημαίνει μάλλον, ότι ως αιχμάλωτο τον δελέασαν με το να μεταστραφεί στο Ισλάμ.

## Οικογένεια
Από την ίδια επιγραφή είναι γνωστό ότι είχε δύο κόρες, των οποίων δεν μνημονεύονται τα ονόματα.

## Αναφορές


## Πηγές
* 
* 

Κατηγορία:Οίκος του Σρατσιμίρ
Αγροτικό Κόμμα (Ελλάδα)

Το **Αγροτικό Κόμμα** ήταν πολιτικό κόμμα στην Ελλάδα τις δεκαετίες του 1920 και του 1930.

## Ιστορία
Το κόμμα συμμετείχε για πρώτη φορά στις εθνικές εκλογές το 1928, αλλά απέτυχε να κερδίσει έδρα στις κοινοβουλευτικές εκλογές εκείνης της χρονιάς. Ωστόσο, κέρδισε δύο έδρες στις εκλογές της Γερουσίας το επόμενο έτος.

Στις εκλογές του 1932 το κόμμα κέρδισε 13 έδρες στην Βουλή. Έγινε η τέταρτη μεγαλύτερη παράταξη στην Βουλή των Ελλήνων μετά το Λαϊκόν Κόμμα, το Κόμμα Φιλελευθέρων και το Εθνικόν Ριζοσπαστικόν Κόμμα, αν και έχασε τις δύο έδρες στη Γερουσία.

Στις εκλογές του 1933 το κόμμα περιορίστηκε σε μία έδρα στη Βουλή και δεν διεκδίκησε άλλες εκλογές.

## Παραπομπές


## Πηγές
*  

Κατηγορία:Αγροτικά κόμματα
Κατηγορία:Πρώην πολιτικά κόμματα στην Ελλάδα
Οίκος του Σρατσιμίρ

Ο **Οίκος του Σρατσιμίρ** (ή Σρατσιμίροβτσοι, βουλγαρ. **Срацимир** ή Срацимировци), ήταν ένας μεσαιωνικός Βουλγαρικός Οίκος, που κυβέρνησε την ηγεμονία του Τάρνοβο και την ηγεμονία του Βιντίν, το πριγκιπάτο της Βάλονα και της Κάνινα και το δεσποτάτο του Λόβεχ.

Γενάρχης είναι ο Σρατσιμίρ, που νυμφεύτηκε την Κεράτσα Πετρίτσα των Σισμάν, αδελφή του Μιχαήλ Γ΄ τσάρου της Βουλγαρίας. Τον Μιχαήλ Γ΄ (1323-30) διαδέχθηκε ο γιος του Ιβάν Στέφαν (1330-31) και αυτόν ο γιος του Σρατσιμίρ και της Πετρίτσα, ο Ιβάν-Αλεξάνταρ. Έτσι το βασίλειο της Βουλγαρίας πέρασε το 1331 από τον Οίκο του Σισμάν στον Οίκο του Σρατσιμίρ.

Ήταν η τελευταία δυναστεία των Βουλγάρων: ο Κωνσταντίνος Β΄ ήταν ο τελευταίος τσάρος της Βουλγαρίας. Οι Οθωμανοί νίκησαν το 1396 στη Νικόπολη και κατέλαβαν και την τελευταία περιοχή της Βουλγαρίας, το Βιντίν. Ο επόμενος ηγεμόνας θα είναι το 1878.

## Οι γενεαλογία του Οίκου
Σρατσιμίρ δεσπότης του Κραν. Νυμφεύτηκε την Κεράτσα Πετρίτσα των Σισμάν, κόρη του Σισμάν δεσπότη του Βιντίν.
* Ιβάν Αλεξάνταρ τσάρος της Βουλγαρίας (1331-71).
Από την πρώτη σύζυγό του Θεοδώρα της Βλαχίας είχε τέκνα:
** Ιβάν Σρατσιμίρ ηγεμόνας του Βιντίν (1356-97).
*** Κωνσταντίνος Β΄ τη Βουλγαρίας (1396-1422).
** Μιχαήλ Ασέν Δ΄ απεβ. 33 ετών.
** Ιβάν Ασέν Δ΄ απεβ. 23 ετών.
** Ταμάρα, παντρεύτηκε πρώτα κάποιον δεσπότη Κωνσταντίνο και μετά τον Μουράτ Α΄ σουλτάνο των Οθωμανών. 
Από τη δεύτερη σύζυγό του Σάρα (Θεοδώρα) είχε τέκνα:
** Ιβάν Σισμάν τσάρος της Βουλγαρίας στο Τάρνοβο (1371-95)
*** Αλέξανδρος, συμβασιλιάς στο Τάρνοβο. Μεταστράφηκε στο Ισλάμ και έγινε κυβερνήτης της Σινώπης και μετά της Σμύρνης.
*** Φρουζίν, διοικητής του Τέμες στην Ουγγαρία.
*** (;) (νόθος) Ιωσήφ Β΄ Πατριάρχης Κωνσταντινουπόλεως. 
** Ιβάν Ασέν Ε΄ απεβ. νέος.
** Μαρία Κυράτζα, παντρεύτηκε τον Ανδρόνικο Δ΄ Παλαιολόγο.
** Ντεσισλάβα, παντρεύτηκε κάποιον πρίγκιπα Κωνσταντίνο.
* Ιωάννης Κομνηνός Ασέν δεσπότης της Βάλονα.
** Αλέξανδρος Κομνηνός Ασέν σεβαστός της Βαλόνα.
** Ξένια Ιωάννα Κομνηνή.
* Ελένα, παντρεύτηκε τον Στέφανο-Ούρο Δ΄ *Δουσάν* της Σερβίας.

## Ο Οίκος του Σρατσιμίρ, ηγεμόνων της Βουλγαρίας

## Πηγές
*
Κεχαγιάδικος

Ο **Κεχαγιάδικος** είναι ένας παραδοσιακός χορός από το νησί της Λήμνου. Ο χορός γίνεται με ελεύθερο κράτημα και χορεύεται κυκλικά. Τόσο οι άντρες όσο και οι γυναίκες, χορεύουν τον χορό υπό το άκουσμα του τραγουδιού «Βρε Κεχαγιά Περίφανε».

Η λέξη Κεχαγιάς, προέρχεται από την τουρκική λέξη *Kahya*, που σημαίνει *οικονόμος του σπιτιού*.  

## Πηγές
Κεχαγιάδικος, Χορός στη Λήμνο

## Εξωτερικοί σύνδεσμοι

* Χορός YouTube του Κεχαγιά

Κατηγορία:Ελληνικοί χοροί
Κατηγορία:Χοροί των νησιών του Αιγαίου Πελάγους
Σβέτι Νίκολε

Ο **Σβέτι Νίκολε** (σλαβομακεδονικά: *Свети Николе*, μτφ. «Άγιος Νικόλαος») είναι πόλη στο ανατολικό τμήμα της Βόρειας Μακεδονίας. Η πόλη είναι έδρα του ομώνυμου δήμου και κέντρο της πεδιάδας του Όβτσε Πόλε (Овче Поле, δηλαδή: Πεδιάδα των προβάτων), γνωστής για την εκτροφή προβάτων, το αρνίσιο κρέας και τα γαλακτοκομικά προϊόντα κάθε είδους. Έχει πληθυσμό 13.746 κατοίκους.

Σύμφωνα με την παράδοση η πόλη πήρε το όνομά της από την εκκλησία του Αγίου Νικολάου, που οικοδομήθηκε στις αρχές του 14ου αιώνα.

## Παραπομπές


## Εξωτερικοί σύνδεσμοι
* 
* Δήμος Σβέτι Νίκολε

Κατηγορία:Πόλεις της Βόρειας Μακεδονίας
Κατηγορία:Δήμος Σβέτι Νίκολε
Μοναστήρι της Ζάοβα

Το **Μοναστήρι της Ζάοβα** (σερβικά κυριλλικά: , σερβικά λατινικά: ) είναι σερβικό ορθόδοξο μοναστήρι στην Τοπόνιτσα, εντός του Διαμερίσματος του Μπρανίτσεβο και εντός του Δήμου του Μάλο Τσρνίτσε, στη Σερβία. Είναι καταγεγραμμένο εντός του καταλόγου των προστατευόμενων πολιτισμικών μνημείων της Δημοκρατίας της Σερβίας (n° SK 572).

## Περιγραφή
Το μοναστήρι, ευρισκόμενο πλησίον του δρόμου μεταξύ Ποζάρεβατς και Πέτροβατς να Μλάβι, αναφέρεται για πρώτη φορά εντός οθωμανικού εγγράφου χρονολογούμενου από το 1467. Η εκκλησία του μοναστηριού, αφιερωμένη στους Άγιους Μιχαήλ και Γαβριήλ, ανεγέρθηκε σε μη ταυτοποιημένη ημερομηνία. Ωστόσο, λόγω της αρχιτεκτονικής μορφής της, πιθανώς χρονολογείται στον 16ο ή 17ο αιώνα.

Η εκκλησία, ανεγερθείσα με δομικό υλικό την τραβερτίνη, αποτελείται από ένα κλίτος το οποίο επεκτείνεται από μία ημικυκλικού σχήματος αψίδα. Το τμήμα του χοροστασίου περιλαμβάνει προεξοχές οι οποίες λαμβάνουν την μορφή ημικυκλικών αψιδωτών παρεκκλησίων. Στο εσωτερικό, του κλίτους προηγείται ένας νάρθηκας. Οι προσόψεις χαρακτηρίζονται από την παρουσία καμάρων δίχως πλευρικά παράθυρα.

Όπως αναφέρεται εντός επιγραφής ευρισκόμενης επί του νότιου τοίχου του νάρθηκα, οι τοιχογραφίες και οι εικόνες του εικονοστασίου φιλοτεχνήθηκαν από τον Ζίβκο Πάβλοβιτς το 1849. Ορισμένες παλαιότερης ημερομηνίας εικόνες ενσωματώθηκαν μεταξύ των νέων φιλοτεχνημάτων, ενώ άλλες μεταφέρθηκαν στο επισκοπικό παλάτι του Ποζάρεβατς.

Στα νότια της εκκλησίας, ένα μεγάλου ύψους κωδωνοστάσιο ανεγέρθηκε κατά την διάρκεια της δεκαετίας του 1930.

## Δείτε επίσης
*Κατάλογος Σερβικών Ορθόδοξων μοναστηριών
*Πολιτισμικά μνημεία του Διαμερίσματος του Μπρανίτσεβο
*Ζίβκο Πάβλοβιτς

## Παραπομπές


Ζαοβα
Ζαοβα
Ζαοβα
Κατηγορία:Προστατευόμενα πολιτισμικά μνημεία στη Σερβία
Ζαοβα
Μάτιτς Κότνικ

Ο **Μάτιτς Κότνικ** (*Matic Kotnik*, 23 Ιουλίου 1990) είναι Σλοβένος επαγγελματίας ποδοσφαιριστής, ο οποίος αγωνίζεται ως τερματοφύλακας για τον Βολο.

## Σταδιοδρομία σε συλλόγους
Ξεκίνησε τη σταδιοδρομία στις ακαδημίες της ΝΚ Ντράβογκραντ και το 2009 μετακινήθηκε στη ΝΚ Τσέλιε, στην οποία αγωνίστηκε μέχρι το τέλος της σεζόν 2016-17, έχοντας 157 συμμετοχές στο Πρωτάθλημα Σλοβενίας. Ενδιάμεσα, για ένα εξάμηνο από τον Ιανουάριο του 2011, είχε αγωνιστεί ως δανεικός στη Ντραβίνια, στη 2η Κατηγορία Σλοβενίας, έχοντας 12 συμμετοχές.

Στις 11 Ιουνίου 2017, μετακόμισε για πρώτη φορά στο εξωτερικό, υπογράφοντας διετές συμβόλαιο με τον Πανιώνιο.

## Διεθνής σταδιοδρομία
Έχει υπάρξει διεθνής με τις μικρές Εθνικές Ομάδες της Σλοβενίας.

Τον Αύγουστο του 2016, κλήθηκε στην Εθνική Σλοβενίας για τον προκριματικό αγώνα του Παγκοσμίου Κυπέλλου 2018 εναντίον της Λιθουανίας.

## Παραπομπές


## Εξωτερικοί σύνδεσμοι

* Προφίλ στο Scoresway.com
* Προφίλ στη PrvaLiga 

Κατηγορία:Σλοβένοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Σλοβενίας U17
Κατηγορία:Ποδοσφαιριστές Εθνικής Σλοβενίας U18
Κατηγορία:Ποδοσφαιριστές Εθνικής Σλοβενίας U19
Κατηγορία:Ποδοσφαιριστές Εθνικής Σλοβενίας U20
Κατηγορία:Ποδοσφαιριστές ΝΚ Τσέλιε
Κατηγορία:Ποδοσφαιριστές Πρωταθλήματος ποδοσφαίρου Σλοβενίας
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Πάουλ Χένσελ

μικρογραφία| Χένσελ, 1900
Ο **Πάουλ Χούγκο Χένσελ** (*Paul Hugo Hensel,* 17 Μαΐου 1860, Groß-Barthen κοντά στο Κένιγκσμπεργκ - 11 Νοεμβρίου 1930, Έρλανγκεν) ήταν Γερμανός φιλόσοφος. 

## Βιογραφία
Γεννήθηκε στο Groß-Barten κοντά στο Κένιγκσμπεργκ της Πρωσίας. Ήταν γιος του γαιοκτήμονα και επιχειρηματία Σεμπάστιαν Χένσελ, αδελφός του μαθηματικού Κουρτ Χένσελ, εγγονός της συνθέτη Φάνι Μέντελσον και του ζωγράφου Βίλχελμ Χένσελ. Η Φάνι ήταν η αδελφή του Φέλιξ Μέντελσον, κόρη του Άμπραχαμ Μέντελσον και δισέγγονη του φιλόσοφου Μόσες Μέντελσον και του επιχειρηματία Ντάνιελ Ίτζιγκ. Και οι δύο γιαγιάδες του, από την πλευρά του πατέρα του, καθώς και η μητέρα του ήταν από εβραϊκές οικογένειες που είχαν προσηλυτιστεί στο χριστιανισμό. 

Ο Χένσελ έγινε καθηγητής φιλοσοφίας στη Χαϊδελβέργη και στο Έρλανγκεν, όπου δίδαξε μέχρι το 1928. Στο Έρλανγκεν, ήταν ο επιβλέπων της διατριβής του Χανς Ρέιχενμπαχ, σχετικά με τη θεωρία πιθανοτήτων. 

## Εργα

* *Über die Beziehung des reinen Ich bei Φίχτε zur Einheit der Apperception bei Kant* *[Από την σχέση μεταξύ του καθαρού Ι του Φίχτε και ενότητα της συναίσθηση του Καντ],* 1885 ( διδακτορική διατριβή υπό τον *Alois Riehl*)  
* *Ethisches Wissen und ethisches Handeln*, 1889 
* *Hauptprobleme der Ethik*, 1903 
* *Kleine Schriften und Vorträge*, 1930 

## Παραπομπές


## Εξωτερικοί σύνδεσμοι

*    
* Έργα του ή του Paul Hensel   
* Έργα του Paul Hensel    
* Πρόβλημα / Προβολή / Πρόοδος: Hochzeit im Hause Mendelssohn στο www.luise-berlin.de 
* AIM25: Προσωπική αναζήτηση με τη βοήθεια Θησαυρού στο www.aim25.ac.uk 

Κατηγορία:Γερμανοί φιλόσοφοι
Κατηγορία:Φιλόσοφοι του 20ού αιώνα
Κατηγορία:Φιλόσοφοι του 19ου αιώνα
Κατηγορία:Γερμανοί του 20ού αιώνα
Κατηγορία:Γερμανοί του 19ου αιώνα
Κατηγορία:Οικογένεια Μέντελσον
Δυναστεία των Τέρτερ

Η **Δυναστεία των Τέρτερ** ή Τερτερόβτσι, βουλγαρ. Тертер ή Тертеровци ήταν ένας ευγενής Οίκος της Βουλγαρίας, Κουμανικής καταγωγής, κλάδος του Κουμανικού ευγενούς Οίκου των Τερτερόμπα, που κυβέρνησε τη Β΄ Βουλγαρική αυτοκρατορία το διάστημα 1280-1292 και 1300-1323.

## Ιστορία
### Η καταγωγή
Η παλαιά καταγωγή του Οίκου του Τέρτερ ήταν από τους Κουμάνους (από τον συνασπισμό Κουμάνων-Κιπτσάκων). Σύμφωνα με τον ιστορικό Πλάμεν Πάβλοβ, ήταν κλάδος του Κουμανικού ευγενούς Οίκου των Τερτερόμπα, που είχαν εγκατασταθεί στη Βουλγαρία ως μέρος του δεύτερου κύματος της μετανάστευσης των Κουμάνων· ήλθαν από την Ουγγαρία μετά το 1241. Οι Τερτερόμπα είχαν κυβερνήσει στη συνομοσπονδία των Κουμάνων-Κιπτσάκων στο τέλος του 11ου αι., όπως και κατά τα μέσα του 13ου αι. υπό τον χάνο Κότεν.

### Ηγεμόνες της Βουλγαρίας
Οι πιο πρώιμοι εκπρόσωποι της δυναστείας στη Βουλγαρία ήταν ο δεσπότης Αλντιμίρ και ο μεγαλύτερος αδελφός του Γεώργιος Τέρτερ, που νυμφεύτηκε την Κύρα-Μαρία από τον Οίκο των Ασέν-Μίτσο, αδελφή του Ιβάν Γ΄ της Βουλγαρίας. Το 1280 απεβίωσε ο Ιβάν Γ΄ και ο Γεώργιος στέφθηκε αυτοκράτορας (τσάρος) της Βουλγαρίας ως Γεώργιος Α΄ (1280-92). Έπειτα από τη βασιλεία του η Βουλγαρία περιήλθε de facto στον έλεγχο της Χρυσής Ορδής. Ο Νογκάι Χαν των Μογγόλων όρισε τον επόμενο ηγεμόνα, τον Σμίλετς (1292-98), τον οποίο διαδέχθηκε ο γιος του Ιβάν (1298-99). Έπειτα ο Νογκάι Χαν όρισε τον γιο του Τσάκα (1299-1300), που όμως εκτοπίστηκε από τον γιο του Γεωργίου Α΄, τον Θεόδωρο-Σβετοσλάβ (1300-22) και έτσι ξεκίνησε η δεύτερη περίοδος εξουσίας του Οίκου του Τέρτερ. Τον Θεόδωρο-Σβετολάβο διαδέχθηκε ο γιος του Γεώργιος Β΄ (1322-23).

Η επόμενη δυναστεία προέρχεται από της Κιρά Μαρίας την εξαδέλφη, της οποίας ο γιος της Μιχαήλ Γ έγινε τσάρος της Βουλγαρίας (1323-30)· αυτός ήταν μέλος του Οίκου του Σισμάν.

## Γενεαλογία των Τέρτερ, τσάρων της Βουλγαρίας

## Πηγές
* Vásáry, István. Cumans and Tatars: Oriental Military in the Pre-Ottoman Balkans, 1185-1365 (PDF). Cambridge University Press. ISBN 0-521-83756-1.

*
Τερτερ
Das Boot

To ***Das Boot*** (γνωστό στην Ελλάδα και ως ***Υποβρύχιο U-96: Επιστροφή στην Κόλαση***) είναι γερμανική δραματική-πολεμική ταινία του 1981, που διαδραματίζεται εξ ολοκλήρου σε υποβρύχιο. Το σενάριο γράφτηκε από τον Βόλφγκανγκ Πέτερσεν, ο οποίος υπέγραψε και τη σκηνοθεσία. Η παραγωγή έγινε από τον Γκέντερ Ρόνμπαχ. Πρωταγωνιστούν οι Γιούργκεν Πρόχνοβ, Χέρμπερτ Γκρονεμέγιερ και Κλάους Βένεμαν. Το 1995, κυκλοφόρησε και ως μίνι σειρά, με τον ίδιο τίτλο. Γενικά, έχουν κυκλοφορήσει διάφορες εκδοχές, έως και το 1997, που κυκλοφόρησε και η director's cut εκδοχή, υπό την επιτήρηση του ίδιου του Πέτερσεν. Σήμερα η ταινία θεωρείται μία από τις σπουδαιότερες του Γερμανικού Κινηματογράφου και όχι μόνο.

Το σενάριο βασίστηκε το ομώνυμο μυθιστόρημα του Λόταρ-Γκίντερ Μπούχαϊμ, του 1973, το οποίο τοποθετείται στον Δεύτερο Παγκόσμιο Πόλεμο, ακολουθώντας τα τεκταινόμενα ενός υποβρυχίου τύπου VIIC (σειριακός αριθμός U-96), και τα όσα έζησαν σε μία δύσκολη επιχείρηση στη Μάχη του Ατλαντικού. Η ανάπτυξη της ταινίας είχε ξεκινήσει από το 1979. Κατά τη διάρκεια των γυρισμάτων τρεις Γερμανοί αξιωματικοί επέβλεπαν το έργο, για συμβουλευτικούς σκοπούς. Σκοπός του Πέτερσεν, ήταν να δημιουργήσει "ένα ταξίδι στην άκρη του μυαλού" και να περάσει τη ιδέα ότι "αυτό είναι ο πόλεμος". Μερικά από τα στοιχεία της ταινίας είναι ο ενθουσιασμός της μάχης, αλλά και η αλληλεγγύη των στρατιωτών για την πατρίδα τους και τους συντρόφους τους. 

Η παραγωγή είχε κοστίσει 32 εκατομμύρια γερμανικά μάρκα, γεγονός που έκανε την ταινία τη δεύτερη πιο ακριβή ταινία στην ιστορία του Γερμανικού κινηματογράφου έως τότε. Πρώτη ήταν το *[[Μετρόπολις|Metropolis]]* του 1927. Ήδη από τη στιγμή της κυκλοφορίας της, η ταινία έλαβε θετικές κριτικές και είχε και εισπρακτική επιτυχία, σημειώνοντας έσοδα του ύψους των $80 εκατομμυρίων. Ο Ρότζερ Ίμπερτ, της είχε δώσει 4/5 αστέρια. Η Columbia Pictures, κυκλοφόρησε την ταινία και στα γερμανικά και στα αγγλικά, με την πρώτη εκδοχή να πηγαίνει πολύ καλύτερα στις ΗΠΑ. Η ταινία έλαβε 6 υποψηφιότητες για Όσκαρ, μεταξύ των οποίων Καλύτερης Σκηνοθεσίας και Καλύτερου Διασκευασμένου Σεναρίου (χωρίς ωστόσο να κερδίσει κανένα). Ο Πέτερεσεν, υπήρξε υποψήφιος και για BAFTA. Το 2018, κυκλοφόρησε και σίκουελ της, σε τηλεοπτική σειρά. 

## Παραπομπές


## Εξωτερικοί σύνδεσμοι

* Official website
* 
* 
* 
* 
* 

Κατηγορία:Ταινίες του 1981
Κατηγορία:Γερμανόφωνες ταινίες
Κατηγορία:Ταινίες από Δυτική Γερμανία
Κατηγορία:Γερμανικές πολεμικές ταινίες
Κατηγορία:Γερμανικές επικές ταινίες
Κατηγορία:Πολεμικές δραματικές ταινίες
Κατηγορία:Ταινίες βασισμένες σε γερμανικά μυθιστορήματα
Κατηγορία:Αντιπολεμικές ταινίες
Κατηγορία:Ταινίες παραγωγής Columbia Pictures
Κατηγορία:Ταινίες που έγιναν βιντεοπαιχνίδια
Δημήτριος Πετροπουλάκος

Ο **Δημήτριος Πετροπουλάκος** (1893-1986), του Διονυσίου, ήταν Έλληνας έμπορος και πολιτικός, ο οποίος υπηρέτησε ως βουλευτής.

## Βιογραφία
Ασχολήθηκε με το εμπόριο.  Εκλέχθηκε για πρώτη φορά βουλευτής το 1946 με την Ηνωμένη Παράταξη Εθνικοφρόνων (Λαϊκό Κόμμα). Επανεξελέγη βουλευτής το 1951 με τον Ελληνικό Συναγερμό (από την δεύτερη κατανομή), έπειτα σε επαναληπτικές εκλογές τον Μάρτιο του 1953 μετά την ακύρωση της εκλογής βουλευτών και το 1956 με τη Δημοκρατική Ένωση.. Η κηδεία του έγινε στις 4 Φεβρουαρίου 1986 από τον ιερό ναό Αγίας Τριάδος Πειραιώς. Είχε 3 κόρες και έναν γιο.

## Παραπομπές


Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με τη Δημοκρατική Ένωση (1956)
Κατηγορία:Βουλευτές Πειραιώς και Νήσων
Κατηγορία:Βουλευτές Πειραιά
Ανάβρα Λάρισας

Η **Ανάβρα** είναι χωριό και έδρα ομώνυμης τοπικής κοινότητας του Δήμου Αγιάς. Πριν από τη μεταρρύθμιση της τοπικής αυτοδιοίκησης το 2011, ήταν μέρος του Καποδιστριακού Δήμου Αγιάς. Η απογραφή του 2011 κατέγραψε 599 κατοίκους στο χωριό. 
## Διοικητικά στοιχεία
Η τοπική κοινότητα Ανάβρας είναι χαρακτηρισμένη ως αγροτικός πεδινός οικισμός, με έκταση 23,286 χλμ² (2011). Περιλαμβάνει και τον οικισμό Πρινιάς. 
### Πληθυσμός
Σύμφωνα με την απογραφή του 2011, ο πληθυσμός του οικισμού της Ανάβρας ήταν 599 άτομα, δηλαδή αυξημένος σχεδόν 8% σε σύγκριση με τον πληθυσμό της προηγούμενης απογραφής του 2001. 

(σε παρένθεση ο πληθυσμός της τοπικής κοινότητας)
## Αθλητισμός
Ο Α.Ο. Προοδευτική Ανάβρας ιδρύθηκε το 1965 και εκπροσωπεί την Ανάβρα στο ποδόσφαιρο, αγωνιζόμενη στα τοπικά πρωταθλήματα της Ε.Π.Σ. Λάρισας.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Λάρισας
Κατηγορία:Δήμος Αγιάς
ΦΚ Σαμτρέντια

Η **ΦΚ Σαμτρέντια** (, αγγλικά: *FC Samtredia*), κοινώς γνωστή ως **Σαμτρέντια**, είναι ποδοσφαιρικός σύλλογος από τη Γεωργία, που εδρεύει στη Σαμτρέντια. Αγωνίζεται στο Πρωτάθλημα Γεωργίας και η έδρα του είναι το Στάδιο Ερόσι Μανιγκαλάτζε. 

## Ιστορία
Ιδρύθηκε στη Σαμτρέντια το 1936. Συχνά, συμμετείχε στη Σοβιετική Δεύτερη Κατηγορία. Αργότερα, ο σύλλογος είχε επίσης ονομαστεί ως: **Λοκομοτίβι Σαμτρέντια**, **Σαναβάρο Σαμτρέντια**, **Τζούμπα Σαμτρέντια** και **Ιμπέρια Σαμτρέντια**. 

Σε ένα μεταβατικό πρωτάθλημα το 2016, ο σύλλογος κέρδισε τον τίτλο του Πρωταθλήματος για πρώτη φορά στην ιστορία του συλλόγου, μετά τη νίκη του στα πλέι-οφ πρωταθλήματος εναντίον της Τσικχούρα Σατσκχέρε. 

## Ευρωπαϊκό ρεκόρ

## Διακρίσεις

* **[[Πρωτάθλημα ποδοσφαίρου Γεωργίας|Erovnuli Liga]]** 

: **Νικητές (1): 2016** 

* **Σούπερ Καπ Γεωργίας** 

: **Νικητές (1): 2017** 

## Παραπομπές


## Εξωτερικοί σύνδεσμοι

* Επίσημη ιστοσελίδα 
Κατηγορία:Ιδρύσεις ποδοσφαιρικών ομάδων το 1936
Κατηγορία:Ποδοσφαιρικές ομάδες Γεωργίας
Αποσφαλμάτωση μέσω πάπιας

[μικρογραφία| Μια πάπια από καουτσούκ που χρησιμοποιείται από έναν προγραμματιστή για να βοηθήσει την [Code review|αναθεώρηση κώδικα ]]
Στη μηχανική λογισμικού, η «**Αποσφαλμάτωση μέσω πάπιας**» είναι μέθοδος αποσφαλμάτωσης κώδικα. Η ονομασία της μεθόδου προέρχεται από μια αναφορά στο βιβλίο *[https://www.politeianet.gr/books/9789604611355-hunt-andrew-kleidarithmos-o-praktikos-programmatistis-148850 Ο Πρακτικός Προγραμματιστής],* στην οποία ένας προγραμματιστής κουβαλάει μαζί του ένα παπάκι μπάνιου και αποσφλαματώνει κώδικα εξηγώντας τον γραμμή-γραμμή στην πάπια.  Υπάρχουν πολλοί άλλοι όροι για αυτήν την τεχνική, που συχνά περιλαμβάνουν διαφορετικά άψυχα αντικείμενα όπως για παράδειγμα αρκουδάκια. Διαδεδόμενες χρήσεις εχουν επισης και κατοικίδια όπως ο σκύλος και η γάτα. 

Πολλοί προγραμματιστές έχουν την εμπειρία του να εξηγούν το πρόβλημα σε κάποιον άλλον, συνήθως που δε γνωρίζει από προγραμματισμό και να βρίσκουν τη λύση κατά τη διάρκεια της εξήγησης του προβλήματος. Κατά την περιγραφή των όσων θα έπρεπε να κάνει ο κώδικας και την παρατήρηση του τι κάνει τελικά, η ασυμφωνία γίνεται ορατή. 

Με τη χρήση ενός άψυχου αντικειμένου όπως ένα παπάκι μπάνιου, ο προγραμματιστής μπορεί να προσπαθήσει να το πετύχει χωρίς να χρειαστεί να ενοχλήσει κάποιον άλλο.

## Παραπομπές


Κατηγορία:Προγραμματισμός
Πέτρος Επιτροπάκης

Ο **Πέτρος Επιτροπάκης** (1894 ή 1897 ή 1898–1977) ήταν Έλληνας τενόρος, ένας από τους σημαντικότερους εκπροσώπους του λυρικού θεάτρου στην Ελλάδα.

## Βιογραφικά στοιχεία
Γεννήθηκε στις 22 Δεκεμβρίου 1894 ή 1897 ή 1898 στην Αθήνα. Σπούδασε στο Ωδείο Αθηνών όπου υπήρξε μαθητής της Νίνας Φωκά, ενώ η πρώτη του επαφή με τη μουσική είχε γίνει με τους Νικόλαο Κόκκινο και Τιμολέοντα Ξανθόπουλο. Συνέχισε τις σπουδές του στην Ιταλία, πραγματοποιώντας την πρώτη του εμφάνιση στη σκηνή στη Σικελία το 1923 με την παράσταση *Φάουστ*. Με υποτροφία του Εμμανουήλ Μπενάκη σπούδασε στο Μιλάνο με τον Τζουζέπε Μπόργκι. Συνέχισε τις παραστάσεις σε διάφορες όπερες της Ιταλίας και της Γαλλίας, της Ελβετίας και της Αυστρίας.

Από το 1939 έγινε από τους σημαντικότερους πρωταγωνιστές της Εθνικής Λυρικής Σκηνής όπου πραγματοποιούσε εμφανίσεις για 20 χρόνια. Ακόμη διετέλεσε αντιπρόεδρος του Σωματείου Ελλήνων Ηθοποιών. Πέθανε στην Αθήνα στις 9 Απριλίου 1977.

## Παραστάσεις
Γνώρισε την πρώτη του επιτυχία το 1920 συμμετέχοντας στην παράσταση *[[Το δαχτυλίδι της μάνας]]* του Μανώλη Καλομοίρη ενώ συμμετείχε και στην ταινία *[[Οι απάχηδες των Αθηνών (ταινία, 1930)|Οι απάχηδες των Αθηνών]]* (1930). Στην Ελλάδα διακρίθηκε ως τενόρος στην οπερέτα και το ελαφρό τραγούδι.

## Παραπομπές


## Εξωτερικοί σύνδεσμοι
*Πέτρος Επιτροπάκης στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες τενόροι
Κατηγορία:Απόφοιτοι του Ωδείου Αθηνών
Κατηγορία:Έλληνες ηθοποιοί βωβών ταινιών
Αγκίρε, η Mάστιγα του Θεού

To ***Αγκίρε, η Mάστιγα του Θεού*** (πρωτότυπος τίτλος:  *Aguirre, der Zorn Gottes*, αγγλικά: *Aguirre, the Wrath of God*) είναι δυτικό-γερμανική επική-ιστορική-δραματική ταινία του 1972, σε σενάριο, παραγωγή και σκηνοθεσία Βέρνερ Χέρτζογκ. Στην ταινία πρωταγωνιστεί ο Κλάους Κίνσκι. Τη μουσική ταινίας έγραψε το δυτικογερμανικό progressive/Krautrock συγκρότημα Popol Vuh. Η πλοκή της ταινίας αφορά την ιστορία και το ταξίδι του Ισπανού στρατιώτη Λόπε ντε Αγκίρε, ο οποίος οδηγεί ένα γκρουπ κατακτητών, στον ποταμό Αμαζόνιο και τη Νότια Αμερική, οι οποίοι ψάχνουν να βρουν την πόλη του χρυσού, την Ελ Ντοράντο. Η ταινία σήμερα θεωρείται καλτ. Γενικότερα, θεωρείται μία από τις σπουδαιότερες ταινίες του γερμανικού κινηματογράφου και όχι μόνο.

Μέσω μινιμαλισμού στην ιστορία και στους διαλόγους, η ταινία δημιουργεί μία θέαση στην τρέλα και την παράνοια, η οποία περιβάλλεται από την πλούσια και αχαλίνωτη έκταση της ζούγκλας του Αμαζονίου. Αν και το πρόσωπο στο οποίο περιστρέφεται η ταινία είναι υπαρκτό, ακόμα και ο ίδιος ο Χέρτζογκ, παραδέχτηκε αργότερα, ότι η ταινία του δεν έχει βασιστεί σε ιστορικό στοιχεία, αλλά πιο πολύ τα γεγονότα της είναι αποκύημα της φαντασίας. Ωστόσο, πολλά στοιχεία της ταινίας πάρθηκαν από τη ζωή του Γκάσπαρ ντε Καρβαχάλ, ο οποίος ήταν ένας από τους πρώτους που έκανε αποστολή στον Αμαζόνιο. Ο ντε Καρβαχάλ, δεν αναφέρεται ποτέ στην ταινία με κάποιον τρόπο. Επίσης, λέγεται ότι η αποστολή του, πήγε αλά δεν επέστρεψε ποτέ από το δάσος. 

Η συγκεκριμένη ταινία ήταν η πρώτη από τις συνολικά πέντε στις οποίες συνεργάστηκαν οι Κίνσκι και Χέρτζογκ. Για αυτήν την ταινία, είχαν αρκετές διαφωνίες για το πώς θα ήταν ο ρόλος, με τον θυμό του Κίνσκι, να παρενοχλεί το επιτελείο της ταινίας ακόμα και τους ντόπιους ανθρώπους, στην περιοχή που γυριζόταν η ταινία. Τα γυρίσματα της ταινίας έγιναν σε παραπόταμο του Περού, και κράτησαν περίπου 5 εβδομάδες. Το επιτελείο αναγκάστηκε να σκαρφαλώσει βουνά, να κόψει κλαδιά και, γενικότερα, αντιμετώπισε διάφορες αντιξοότητες. Η κριτική που δέχτηκε τη στιγμή της κυκλοφορίας της ήταν θετική, και έως και σήμερα θεωρείται μία από τις καλύτερες του σκηνοθέτη. Πολλοί κριτικοί, την έχουν χαρακτηρίσει ως αριστούργημα, ενώ το περιοδικό *[[Time]]*, τη συμπεριέλαβε ανάμεσα στις 100 Σπουδαιότερες Ταινίες όλων των εποχών. Τα οπτικά εφέ και το αφηγηματικό στυλ της ταινίας, επηρέασαν κατά πολύ, την πασίγνωστη ταινία του Φράνσις Φορντ Κόπολα, *[[Αποκάλυψη, Τώρα!|Apocalypse Now]]* (1979).
## Παραπομπές

## Εξωτερικοί σύνδεσμοι
* 

Κατηγορία:Ταινίες του 1972
Κατηγορία:Γερμανόφωνες ταινίες
Κατηγορία:Αγγλόφωνες ταινίες
Κατηγορία:Ταινίες από Δυτική Γερμανία
Κατηγορία:Γερμανικές ιστορικές ταινίες
Κατηγορία:Γερμανικές βιογραφικές ταινίες
Κατηγορία:Γερμανικές επικές ταινίες
Κατηγορία:Ταινίες με θέμα τον θάνατο
Κατηγορία:Δραματικές ταινίες βασισμένες σε πραγματικά γεγονότα
Κατηγορία:Επικές ταινίες βασισμένες σε πραγματικά γεγονότα
Κατηγορία:Ταινίες σε σκηνοθεσία Βέρνερ Χέρτζογκ
Κατηγορία:Ιστορικές επικές ταινίες
Κατηγορία:Ταινίες επιβίωσης
Ειρήνη Κομνηνή Δούκαινα

Η **Ειρήνη Κομνηνή Δούκαινα Αγγελίνα** (άκμασε 1238-1256) από τον Οίκο των Αγγέλων της Ηπείρου, ήταν αυτοκράτειρα (τσαρίτσα) της Βουλγαρίας ως η τρίτη σύζυγος του Ιβάν Ασέν Β΄.

## Βιογραφία
Ήταν κόρη του Θεοδώρου δεσπότη της Ηπείρου και της Μαρίας Πετραλίφαινας, αδελφής του σεβαστοκράτορα Ιωάννη κυβερνήτη της Θεσσαλίας. Η κόρη τού Ιωάννη Αγία Θεοδώρα της Άρτας είχε παντρευτεί τον Μιχαήλ Β΄ δεσπότη της Ηπείρου, ανιψιό του Θεοδώρου.

Το 1230 μετά τη μάχη της Κλοκοτνίτσας, η Ειρήνη και η οικογένειά της αιχμαλωτίστηκαν από τον στρατό του Ιβάν Ασέν Β΄ της Βουλγαρίας και μεταφέρθηκαν στην πρωτεύουσά του Τάρνοβο. Εκεί η Ειρήνη μεγάλωσε στο παλάτι· έγινε γνωστή για την ομορφιά της και ο χήρος τσάρος την ερωτεύτηκε. Το 1237 ο Ιβάν Ασέν Β΄ έκανε τον τρίτο γάμο του μαζί της. Σύμφωνα με έναν Βυζαντινό συγγραφέα, ο τσάρος την αγαπούσε "όχι λιγότερο από ότι ο Αντώνιος την Κλεοπάτρα" και ήταν η ερωμένη του για μερικά έτη, πριν παντρευτούν το 1237. Όμως η κόρη του Ιβάν Ασέν Β΄ από τον πρώτο του γάμο με την Άννα (Ανίσια), η Μαρία, είχε παντρευτεί τον θείο της Ειρήνης, τον Μανουήλ Άγγελο κυβερνήτη της Θεσσαλονίκης, έτσι ο γάμος έγινε κατά παράβαση του κανονικού δικαίου της Εκκλησίας. Υπάρχει ένδειξη, ότι η Εκκλησία της Βουλγαρίας αντιτέθηκε στον γάμο και πως ο πατριάρχης Σπυρίδων (ή Βησσαρίων) εκτοπίστηκε ή εκτελέστηκε από τον εξοργισμένο τσάρο.

Το 1241 ο Ιβάν Ασέν Β΄ απεβίωσε και τον διαδέχθηκε ο γιος από την δεύτερη σύζυγό του Άννα (Μαρία) των Άρπαντ, ο Καλιμάν Α΄ Ασέν, ο οποίος δηλητηριάστηκε το 1246 και ο θρόνος περιήλθε στον γιο του τσάρου από την Ειρήνη, τον Μιχαήλ Ασέν. Σύμφωνα με μία άποψη, η Ειρήνη ήταν αυτή, που δηλητηρίασε τον προγονό της Καλιμάν Α΄ με σκοπό να τον διαδεχθεί ο δικός της γιος. Υποθέτουμε πως η Ειρήνη θα έγινε αντιβασίλισσα, καθώς ο Μιχαήλ Ασέν ήταν 16 ετών· ωστόσο υπάρχουν ενδείξεις μόνο γι' αυτή την υπόθεση.

Αποσύρθηκε σε μονή με το όνομα Ξένη. Όταν το 1256 απεβίωσε ο γιος της, εκδιώχθηκε από τη Βουλγαρία και πέρασε την υπόλοιπη ζωή της στις γαίες της οικογένειάς της κοντά στη Θεσσαλονίκη.

## Οικογένεια
Νυμφεύτηκε το 1237 τον Ιβάν Ασέν Β΄ τσάρο της Βουλγαρίας και είχε τέκνα:
* Άννα-Θεοδώρα Ασανίνα γενν. 1238-41, παντρεύτηκε τον σεβαστοκράτορα Πέτρο. Η κόρη τους παντρεύτηκε τον Σισμάν δεσπότη του Βίντιν και γιος τους ήταν ο Μιχαήλ Ασέν Γ΄, πρώτος τσάρος του Οίκου του Σισμάν.
* Μαρία άκμασε 1256-1257, παντρεύτηκε τον Μίτσο Ασέν της Βουλγαρίας.
* Μιχαήλ Β΄ Ασέν π. 1230-1256/7, τσάρος της Βουλγαρίας.

## Αναφορές


## Πηγές
* Андреев (Andreev), Йордан (Jordan); Лалков (Lalkov), Милчо (Milcho) (1996). Българските ханове и царе (The Bulgarian Khans and Tsars) (in Bulgarian). Велико Търново (Veliko Tarnovo): Абагар (Abagar). ISBN 954-427-216-X.
* Андреев (Andreev), Йордан (Jordan); Лазаров (Lazarov), Иван (Ivan); Павлов (Pavlov), Пламен (Plamen) (2012). Кой кой е в средновековна България [Who is Who in Medieval Bulgaria] (in Bulgarian). Изток Запад (Iztok Zapad). ISBN 978-619-152-012-1.

Κατηγορία:Δυναστεία των Αγγέλων